| Tullimonstrum gregariumRango fósil: 311 Ma-306 Ma 
PreЄ
Є
O
S
D
C
P
T
J
K
Pg
N

↓

 Pennsilvaniano (do Moscoviano ao Kasimoviano), |
| --- |
| Espécime de *Tullimonstrum gregarium* mostrando estruturas pedunculadas |
| Clasificación científica |
| 

|  |  |
| --- | --- |
| Reino: | Animalia |
| Subreino: | Eumetazoa
Clado: ParaHoxozoa
Clado: Bilateria |
| Xénero: | *Tullimonstrum*Richardson, 1966 |

 |
| Especie tipo |
| ***Tullimonstrum gregarium***Richardson, 1966 |

*T. gregarium* (parte e contraparte).
***Tullimonstrum gregarium***, tamén coñecido como ***Monstro de Tully***, foi un fósil de vertebrado mariño de aparencia única atopado no estado estadounidense de Illinois que viviu en augas dos estuarios tropicais durante o período Carbonífero, hai aproximadamente 300 millóns de anos. Medía uns 30 centímetros e ten hoxe en día as lampreas como os seus "parentes" evolutivos máis próximos.

Descrición
----------

A primeira vista, a especie parece superficialmente a unha lesma. A criatura ten un apéndice longo e fino que remata no que parece ser un par de garras, ou a súa boca. Despois están os seus ollos, que se proxectan para fóra do seu corpo en talos tubulares. Foron moitos os intentos de clasificalo, a maioría dos estudos levaron á aparición dalgunhas das súas características máis importantes. Estes inclúen unha característica lineal do fósil interpretada como evidencia dun intestino, e as peculiares garras de agarre da súa boca. O corpo do *T. gregarium* é tan atípico que ampliará a diversidade de calquera familia ao que pertenza, cambiando a forma de pensar sobre ese grupo de animais.

Restos fósiles
--------------

A formación fósil deste xacemento é infrecuente. Cando as criaturas morreron, axiña foron enterradas en terra calcaria. As bacterias que comezaron a descompoñer os restos animais e vexetais na lama ou no lodo produciron o dióxido de carbono nos sedimentos arredor dos restos. O CO2 en combinación co ferro das augas subterráneas ao redor dos restos deu lugar á formación de nódulos incrustantes de siderita (mineral de ferro) que crearon un molde duro permanente do animal que pouco a pouco se foi deteriorando, deixando unha película de carbono no sedimento. O *Tullimonstrum* foi atopado nunha concreción en Mazon Creek (Carbonífero Superior).

A combinación dun soterramento rápido e a rápida formación de siderita deu lugar a un excelente estado de conservación dos animais e plantas que acabaron na lama. Como resultado, os fósiles de Mazon Creek son un dos depósitos máis importantes do mundo en canto a conxuntos de fósiles.

### Nome

O coleccionista afeccionado Francis Tully atopou o primeiro destes fósiles en 1958. Levou a criatura estraña ao Field Museum of Natural History, pero os paleontólogos aínda seguen coa dúbida de que a que *phylum* é que pertence. En 1989 *Tullimonstrum* foi designado oficialmente como fósil estatal de Illinois.

### Novos descubrimentos

Un estudo publicado na revista *Proceedings of the Royal Society B: Biological Sciences* afirma que esta criatura en realidade non ten columna vertebral, senón que se parece máis a un polbo ou a unha lura xigante, co cal o que se sabía de Tully púxose en dúbida. O traballo máis recente, dirixido polos doutores Chris Rogers e Maria McNamara da University College Cork, analizou os produtos químicos presentes nos ollos do animal e refutou esta hipótese. Os investigadores utilizaron un acelerador de partículas para determinar as proporcións dos elementos nos ollos da criatura e puideron establecer unha comparación co antigo *Tullimonstrum*. Os resultados suxiren que a disposición dos melanosomas (órganos pequenos nos ollos dos animais prehistóricos) era moito máis semellante aos invertebrados modernos que aos vertebrados modernos; a investigación de 2016 argumentou que o animal debería agruparse cos vertebrados porque os seus ollos conteñen gránulos de pigmento (melanosomas), organizados por forma e tamaño do mesmo xeito que os ollos dos vertebrados. Pero outras investigacións demostran que os ollos dalgúns invertebrados, como o polbo e a lura, tamén conteñen melanosomas divididos dun xeito similar aos ollos de *T. gregarium*, e que tamén se poden conservar en fósiles.

Galería de imaxes
-----------------

* Reconstrución imaxinada.Reconstrución imaxinada.
* Ilustración de Tullimonstrum segundo reconstrución desbotada.Ilustración de *Tullimonstrum* segundo reconstrución desbotada.
* Paleoarte de Tullimonstrum gregarium segundo reconstrución hipotética.Paleoarte de *Tullimonstrum gregarium* segundo reconstrución hipotética.
* Ilustración hipotética de Tullimonstrum.Ilustración hipotética de *Tullimonstrum.*
* Imaxe por ordenador dun hipotético Tullimonstrum.Imaxe por ordenador dun hipotético *Tullimonstrum.*

Notas
-----

1. ↑  Reuters (21/03/2016). "Após 60 anos, estudo desvenda mistério sobre 'monstro Tully'". *Ciência e Saúde - G1.globo.com* (en portugués). Consultado o 22 de marzo de 2016.
2. ↑  Victoria E. McCoy, Erin E. Saupe, […] (16/03/2016). "The ‘Tully monster’ is a vertebrate". *Nature.com* (en inglés). Consultado o 22 de marzo de 2016.
3. ↑  "Este extravagante dinosaurio es un misterio arqueológico: los expertos no saben ni si tenía huesos". *MSN* (en castelán). Consultado o 2023-03-20.
4. 1 2  Rogers, Chris. "The mysterious 'Tully Monster' fossil just got more mysterious". *The Conversation* (en inglés). Consultado o 2023-03-20.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tullimonstrum gregarium*** |

|  |  |
| --- | --- |
|  | Wikispecies posúe unha páxina sobre:  ***Tullimonstrum gregarium*** |

* Carbonífero
* Paleozoico
* Permiano
* Cefalópodos
* Dinosauros
* Ictiosauros
* Peixes

|  |  |
| --- | --- |
| Identificadores taxonómicos | 
* Fossilworks: 189485
* GBIF: 8646715
* iNaturalist: 319414

 |